Aarhuus Stifts-Tidende, 1843-10-24
Under Manoeuvret reed Kongen af Preussen idag ligesom igaar, beskeden, fordringsløs og stille omkring. Jeg saae ham engang ride rundt om en lille Høi som var ganske besat af civile Tilskuere. Han forsøgte vel paa, med sin Hest at finde en Plads derpaa; men da Jngen kjendte ham, bleve de Alle staaende, og Kongen opgav rolig sit Forsæt. Han havde ogsaa tabt en Handske, som en Tilskuer rakte ham, uden at Kongen mærkede det, hvorfor den Fremmede, forat vække Opmærksomheden, klappede ham paa Knæet sikkert uden at vide hvem det var, og nu først bemærkede Kongen, hvad han vilde, og takkede forbindtligt derfor. Kort derpaa kom Kongen af Hannover, i Nærheden af bemeldte Høi, og nu vare Gensd'ar merne meget ivrige med at bortjage Folket fra samme.""Leiren er afbrudt og Jnfanteriet er i fuld Marsch til deres Hjem – i alle Compasstreger. Cavalleriet bliver liggende 1 Dag eller 2 længere, for at skaff Plads paa Landeveien. Vort Contingent gaaer atter over Elben ved Artlenborg, og dernæst paa de nærmeste Veie til deres forskjellige Garnisoner. Jngen af os har forladt sit Qvarteer – uden i den Hensigt at udbringe et Hoch!" for Kongen og det elskede Fødeland, og saaledes vender Enhver glad og fornøiet til sit Hjem og til de Sysler, som der venter os. "Da Parade-Forbimarschen netop skulde begynde, blev en yngre Adjutant sendt fra den commanderende General til en eller anden Troppeafdeling. Han tiltraadte sit Ridt, men knapt var han kommen en halv Snees Skridt, førend hans Hest, formedelst Trommeslagene og Musikken, som Jnfanteriet istemte blev aldeles uregierlig, og han blev kastet tilbage til det Sted, han var redet ud fra de er tæt fra Monarkens Side. Hesten steilede, slog bag ud og tumlede sig forskrækkelig rundt. Den unge Mand saa fortvivlet ud; han svævede i den største Fare for enten at blive kastet af Hesten lige foran Monarkerne, eller muligen komme til at berøre Nogen af dem. Endelig brød Hesten igjennem den af Prindser og fl. høie Personer dannede forreste Linie, og forsvandt bag Suten. Tilsidst blev alt Cavalleriet samlet, og passerede Revne for Kongerne af Preussen og Hannover samt de høie Herskaber og Personer, som her vare tilstede, hvilket skeete i Trav med 1/2 Escadrons Front. Suiten, som omgav Kongerne, udgjorde meere end 400 Personer til Hest, altsaa omtr. et heelt Cavalleri-Regiment, bestaaende af alle Slags Uniformer og Farver. Derimod var Damernes Antal indskrænket til Hertuginden af Beauford med to unge, blomstrende Døttre, i en spændig Vogn. Hvorledes det hænger sammen med de saameget omtalte Mytterier i Leiren ved Lüneburg, derom gives nu i "Dannevirke" følgende Oplysning fra Altona: "Den hamborgske Avis "Neue Zeitung, der en Tidlang havde indtrukket Seilene, har under den nærværende gunstige Vind atter sat Alt til, hvad trække kan, for i Tide at lodse Hertugdom merne ind i den forjættede tydske Havn, hvilken, om den projecterede Republik eller Keiserstat ikke skulde vorde færdigbygget af det unge Tydsklands academiske Sønner, for det første vel kun bliver en preussisk. Som sagt: "Neue Zeitung er nu atter de meest enragerede Slesvigholsteeneres Organ, især for saadanne Artikler, som skulle hearbeide Gemytterne syden for Elben. Udentvivl har man ventet at see en eller anden Skandal i Lüneburg i Anledning af Dannebrogsfanerne, dette hæderlige Minde om de Tider, da Danmark udbredte Christendommen i Sønden af Østersøen. Det manglede heller ikke paa saadanne Yttringer og Fortællinger i "Neue Zeitung", og Hvad der ikke stod i Bladet, men som Noget, der var bleven strøget for samme, gik som Rygte over vor Egn og sandsynligviis over de fleste Byer nær og fjern, det var Efterretningen om et Mytteri, der endog skulde have kostet nogle danske Officerer Livet, og hvis Anledning den danske Commando skulde have været.